**Հանֆորդ** (անգլ.՝ Hanford), քաղաք ԱՄՆ-ի Կալիֆոռնիա նահանգում։ Քինգս շրջանի շրջանային կենտրոնն է։ Բնակչությունը 53 967 մարդ է (2010)։

Պատմություն
-----------

1877 թվականին ներկայիս Հանֆորդ քաղաքի տարածքում կառուցել են Գոշենից մինչև Կոալինգ ձգվող Հարավային խաղաղօվկիանոսյան երկաթգիծը, որտեղ տեղակայված էր ճամբար, որը ժամանակի ընթացքում վերածվել է քաղաքի։ Քաղաքի անունը դրվել է Հանֆորդ՝ ի պատիվ Ջեյմս Մեդիսոն Հանֆորդի։ Հանֆորդում հաճախ էին տեղի ունենում հրդեհներ։ 1887 թվականին բացվել է փոստային գրասենյակը։ 1891 թվականի հուլիսի 19-ին գործարարների մի խումբ գործարարներ և քաղաքացիական առաջնորդներ խնդրագիր են հղել Տուլարի շրջանի վարչությանը՝ քաղաքի ինկորպորացիայի մասին։ 1891 թվականի օգոստոսի 12-ին քաղաքը ինկորպորացվել է։ Քինգս շրջանը կազմավորվել է 1893 թվականին, և Հանֆորդը դարձել է շրջանային կենտրոն։ Քաղաքը շատ արագ էր զարգանում, կառուցվել է օպերայի կառույցը (Սան Ֆրանցիսկոյի և Լոս Անջելեսի միջև միակը)։

Աշխարհագրական դիրք
------------------

Հանֆորդը գտնվում է Կալիֆոռնիայի կենտրոնում և համարվում է Քինգս շրջանի շրջանային կենտրոնը։ Գտնվում է Սան Խոակին հովտում։ ԱՄՆ Բնակչության մարդահամարի բյուրոյի տվյալներով Հանֆորդի ընդհանուր մակերեսը կազմում է 42,966 կմ քառակուսի։ Քաղաքը սպասարկում է Հանֆորդի քաղաքային օդանավակայանը։

### Կլիմա

Կյոպպենի կլիմաների դասակարգման տվյալներով Հանֆորդի կլիման կիսաանապատային է։ Այդպիսի կլիման բնորոշ է կիսանապատային տափաստանային անապատներին ծայրամասային շրջաններում։ Սեզոնային ջերմաստիճանի տատանումները բավականին մեծ են։ Տարեկան միջին տեղումների քանակը՝ 213,4 մմ։ Տարեկան միջին ջերմաստիճանը 16,8 °C է, ամենատաք ամիսը հուլիսն է (միջին ջերմաստիճանը՝ 26,8 °C), ամենացուրտը՝ հունվարը (միջին ջերմաստիճանը՝ 7,2 °C)։

| Հանֆորդի քաղաքային օդնավակայանի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Ռեկորդային բարձր °F (°C) | 95 (35) | 94 (34) | 95 (35) | 100 (38) | 107 (42) | 114 (46) | 116 (47) | 115 (46) | 110 (43) | 101 (38) | 94 (34) | 80 (27) | 116 (47) |
| Միջին բարձր °F (°C) | 54.3 (12.4) | 61.5 (16.4) | 68.1 (20.1) | 74.9 (23.8) | 84.0 (28.9) | 90.7 (32.6) | 95.6 (35.3) | 95.4 (35.2) | 90.4 (32.4) | 79.2 (26.2) | 64.8 (18.2) | 54.3 (12.4) | 76.1 (24.49) |
| Միջին ցածր °F (°C) | 36.3 (2.4) | 39.1 (3.9) | 42.8 (6) | 46.5 (8.1) | 53.5 (11.9) | 58.5 (14.7) | 62.8 (17.1) | 61.1 (16.2) | 56.3 (13.5) | 47.9 (8.8) | 39.1 (3.9) | 34.7 (1.5) | 48.22 (9) |
| Ռեկորդային ցածր °F (°C) | 14 (−10) | 18 (−8) | 23 (−5) | 25 (−4) | 30 (−1) | 36 (2) | 44 (7) | 40 (4) | 35 (2) | 28 (−2) | 18 (−8) | 15 (−9) | 14 (−10) |
| Տեղումներ դյույմ (մմ) | 2.04 (51.8) | 1.73 (43.9) | 1.63 (41.4) | 0.79 (20.1) | 0.42 (10.7) | 0.15 (3.8) | 0.02 (0.5) | 0.02 (0.5) | 0.17 (4.3) | 0.50 (12.7) | 1.00 (25.4) | 1.63 (41.4) | 10.10 (256.5) |
| Միջ. տեղումների օրեր (≥ 0.01 in) | 7.2 | 7.4 | 6.6 | 3.9 | 1.7 | 0.5 | 0.1 | 0.2 | 0.8 | 2.2 | 4.2 | 6.4 | 41.2 |
| *աղբյուր: {{{աղբյուր 1}}}* |

Բնակչություն
------------

2010 թվականի մարդահամարի տվյալներով Հանֆորդի բնակչությունը կազմում է 53 967 մարդ (49,0%-ը տղամարդ, 51,0%-ը կին), քաղաքում կային 17 492 տնային տնտեսություններ և 13 128 ընտանիք։ Ռասայական կազմ․ սպիտակամորթներ՝ 62,5%, բնիկ ամերիկացիներ՝ 1,3%, աֆրոամերիկացիներ՝ 4,9%, ասիացիներ՝ 4,3% և երկու և ավելի ռասաների ներկայացուցիչներ՝ 5,4%։ Բնակչության 47,1%-ը լատինոամերիկացիներ են (43,1%-ը մեքսիկացիներ)։

17 492 տնային տնտեսություններից 52,0%-ը միասին բնակվող ամուսնացած զույգեր են (26,6%-ը 18 տարեկանից երիտասարդ երեխաների հետ), 16,2%-ը կանայք առանց ամուսին, 6,9%-ը տղամարդիկ առանց կին, իսկ 24,9%-ը չուներ ընտանիք։ Միջինում ընտանեկան տնտեսություն են վարում 3,03 մարդ, իսկ ընտանիքի միջին չափը 3,49 մարդ է։

2010 թվականի մարդահամարի տվյալներով քաղաքի բնակչությունը ըստ տարիքային խմբի բաշխվում է հետևյալ կերպ․ 31,0%-ը 18 տարեկանից երիտասարդ բնակիչներ են, 4,5%-ը՝ 18-21 տարեկանի սահմաններում, 54,6%-ը՝ 21-65 տարեկանի սահմաններում, և 9,9%-ը՝ 65 տարեկանից ծեր տարիքում։ Բնակչության միջին տարիքը 30,9 տարեկան է։ Հանֆորդում յուրաքանչյուր 100 կնոջ բաժին է հասնում 96,3 տղամարդ, այդ թվում՝ 100 չափահաս կնոջ բաժին է հասնում 96,9 ծեր տղամարդ։

Բնակչության քանակի և բնակիչների ծագման դինամիկան․

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
|  |

 |  |  | 

| Բնակչության ծագում |
| --- |
| Ամերիկացիներ | 3203 |  | Հույներ | 77 |  | Ռուսներ | 196 |
| Արաբներ | 276 |  | Հունգարացիներ | 49 |  | Շոտլանդացիներ | 412 |
| Չեխեր | 112 |  | Իռլանդացիներ | 2957 |  | Սլովակացիներ | 16 |
| Դանիացիներ | 241 |  | Իտալլիացիներ | 1246 |  | Շվեդներ | 749 |
| Անգլիացիներ | 2238 |  | Լիտվացիներ | 8 |  | Շվեյցարացիներ | 109 |
| Ֆրանսիացիներ | 752 |  | Նորվեգացիներ | 336 |  | Վալիացիներ | 93 |
| Ֆրանկոկանադցիներ | 67 |  | Լեհեր | 315 |  | Աֆրիկացիներ | 292 |
| Գերմանացիներ | 3610 |  | Պորտուգալացիներ | 3388 |  |  |  |

 |

Տնտեսություն
------------

2014 թվականին քաղաքում կար 16 տարեկանից բարձր 24 988 մարդ, որոնք աշխատանք ունեին (տղամարդկանց 54,8 տոկոսը և կանանց 45,2 տոկոսը)։ Ընդ որում, տղամարդիկ տարեկան 47 018 ԱՄՆ դոլար միջին եկամուտ են ունեցել, իսկ կանայք՝ 36 259 դոլար։ 2014 թվականին ընտանիքի միջին եկամուտը գնահատվել է 59 543 դոլար, տնային տնտեսության համար՝ 53 543 դոլար։ Մեկ շնչի հաշվով եկամուտը տարեկան 22 307 $ է։ Հանֆորդում ընտանիքների 18,7%-ը և բնակչության 22,4%-ը մարդահամարի պահին աղքատության գծից այն կողմ էին, որոնցից 32,1%-ը 18-ից ցածր և 14,6%-ը 65-ից բարձր տարիք ունեցող բնակիչներ էին։

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. ↑  "History". City of Hanford. Արխիվացված է the original 2016 թ․ մարտի 3-ին. Retrieved 2016 թ․ հունվարի 23. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Hanford, California". Weatherbase. Retrieved 2015 թ․ սեպտեմբերի 22.
4. 1 2 3  "American FactFinder". United States Census Bureau. Retrieved 2016 թ․ հունվարի 24.